Cuneiform Tablet RA 60 143
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-a-nim ù a-šùr-ni-šu qí-bi₄-ma um-ma ma-nu-ki-a-šùr-ma a-na a-šùr-ni-šu qí-bi₄-ma i-na tù-ur-ḫu-mì-it aṣ-ba-at-kà-ma um-ma a-ta-ma a-li-ik i-na wa-aḫ-šu-ša-na 1 ma-na LÁ 5 GÍN KÙ.BABBAR PUZUR₄-sú-en₆ li-ìš-qú-lá-kum šu-ma lá ìš-qú-lá-kum tù-ra-ma 2 ma-na.TA URUDU a-na KÙ.BABBAR-pì-kà lá-dí-na-kum a KÙ.BABBAR PUZUR₄-sú-en₆ aṣ-ba-at um-ma šu-ut-ma KÙ.BABBAR mì-ma ú-lá i-dí-nam a-tù-ra-ma i-na tù-ur-ḫu-mì-it lá-šu-a-tí KI a-šùr ú MAR.TU li-bi₄-ší ta-sà-ar a-na ší-im KÙ.BABBAR-pì-a 1 GÚ 50 ma-na URUDU a-ḫa-ma 30 ma-na iš-tù ḫa-mu-uš-tim ša a-šùr-i-dí a-na 4 ḫa-am-ša-tim ša-qá-lam qá-bi₄-a-tí u-mu-kà ITU.1.KAM e-ta-at-qú ŠU.NÍGIN 2 GÚ 20 ma-na URUDU šé-bu-lá-at-kà a-na šu-a-nim šu-qú-ul KÙ.BABBAR ša KI i-dí-na-ḫi-im 3-šu e-ta-ri-ìš-ma ú-lá i-dí-šum